Foto's van Zuma gesteel | Maroela Media
Foto's van Zuma gesteel
'n Strafregtelike saak is aanhangig gemaak ná 'n kamera se SD-kaart, met foto's van oudpres. Jacob Zuma by 'n korrektiewe sentrum, gesteel is.
"Die departement van korrektiewe dienste is in kennis gestel dat die foto's gesteel is van 'n kamera van die beampte wat daarvoor verantwoordelik was om foto's te neem vir institusionele doeleindes," het Singabakho Nxumalo, woordvoerder van die departement, in 'n verklaring gesê.
Die SD-kaart is uit die kamera verwyder. "Die saak is uiters sensitief en word deur die departement en die SAPD ondersoek. Die betrokke beampte het ook 'n kennisgewing van moontlike skorsing ontvang."
Nxumalo sê die eerste aspek van die interne ondersoek het tot dusver onthul dat die SD-kaart moontlik op 'n geheime manier met 'n bekende uitsaaier gedeel is. "Die departement sal die betrokke instansies nader vir verdere optrede."
Die departement is geskok dat dié foto's op sosiale media gedeel word. "Ons maan mense om nie die foto's verder te versprei nie. Die departement veroordeel dié optrede ten sterkste en ons sal geen steen onaangeroer laat om die persone, wat verantwoordelik is, aan die pen te laat ry nie."
Nou wat is nou sooo snaaks dat dit nou ñ geheim is, dat die agbare mr. z in die tronk is.
Daar is al baaaaie fotos van sulke geleenthede gepubliseer.
Hoe gerieflik. Nou het publiek geen bewyse waar hy is nie. Sal nie verbaas wees as hy iewers wegkruip
Ha ha ha ha ha- , janee waar daar n rand te maak is, sal daar n entrepreneur wees, daai order is vroeg al ingedien vir daai kieikies
Waarom is die polisie so kwaad, is hulle bang ons sien hy kry voorkeur behandeling?
Dalk wil Bollywood vir Zuma gebruik in 'n rol as 001 in die Gupta's in Dubai-speurreeks en die foto's is vir advertensies. Come on, give the poor man a break…